Se formó en a Universidat de Pisa, a on estió asistent de Botanica de Pietro Savi, y tamién en a Universidat de Bolonia, a on se graduó en 1863, fendo-ie conoixencia con o naturalista chenovés Giacomo Doria. Mientres d'una estancia de 3 anyadas en Sarawak (Malaisia), a on descubrió y catalogó quantas especies d'insectos y plantas. En tornar a Florencia por a suya malautía de malaria, estió en 1869 l'establidor d'o Nuovo Giornale Botanico Italiano. Tornó a viachar en primeras enta Etiopia, y dimpués enta Nueva Guinea y Indonesia, no tornando a Italia dica 1876; en 1877 tornó a marchar enta India, Malaisia, Australia, Tasmania y Nueva Zelanda, ta marchar dimpués enta Chava y Sumatra, a on descubrió Amorphophallus titanum, a mayor inflorescencia d'o mundo.